**OPĆINA DUBRAVA**, Ulica Braće Radić 2, 10342 Dubrava, OIB: 37279932922, koju zastupa općinski načelnik Tomislav Okroša, mag. ing. el. (u daljnjem tekstu: Naručitelj)

i

**HIDROREGULACIJA d.o.o.**, Blajburških žrtava 24, 43000 Bjelovar, OIB: 54088531631, koje zastupa direktor Dominik Nervo, struč. ing. aedif. (u daljnjem tekstu: Odabrani ponuditelj),

sklapaju dana 16. listopada 2025. godine

**DODATAK**

**UGOVORA O JAVNOJ NABAVI**

broj: 29/2025

**Članak 1.**

* 1. Ugovorne strane suglasno utvrđuju kako slijedi:

- da su dana 14. travnja 2025. godine sklopile Ugovor o javnoj nabavi, broj: 27/2025, KLASA: 363-01/25-01/5, URBROJ: 238-5/02-25-11, predmet kojeg je izvođenje radova koji su predmet nabave u provedenom postupku javne nabave male vrijednosti: „Ugradnja sustava navodnjavanja nogometnog terena NK Dubrava“, evidencijski broj nabave: JN 16/25, procijenjene vrijednosti nabave: 195.644,10 eura (bez PDV-a), objavljenom u Elektroničkom oglasniku javne nabave Republike Hrvatske pod brojem objave: 2025/S F02-0001012 od dana 04.02.2025. godine s datumom objave dana 05.02.2025. godine, a u kojem postupku je nakon izvršenog pregleda i ocjene odabrao Ponudu Odabranog ponuditelja za sklapanje ugovora o javnoj nabavi, i to Ponudu s cijenom od 213.351,76 eura bez PDV-a, odnosno s cijenom od 266.689,70 eura s PDV-om, te donio konačnu i izvršnu Odluku o odabiru (KLASA: 363-01/25-01/5, URBROJ: 238-5/01-25-10 od 19. ožujka 2025. godine).

- da je tijekom izvođenja radova koji su predmet Ugovora došlo do nastanka okolnosti koje su od utjecaja na konačnu cijenu preostalih radova, a zbog čega je Odabrani ponuditelj podnio Naručitelju Ponudu broj: 001/2025-1 od 26.09.2025. i Ponudu broj 022025 od 15.09.2025. (dalje u tekstu: Ponude) zbog promjene vrijednosti radova s Troškovnicima, a koje Ponude je Naručitelj razmotrio i ocijenio osnovanim temeljem Ugovora.

* 1. Sukladno utvrđenima iz prethodnog stavka ovog Dodatka, ugovorne strane ovim Dodatkom mijenjaju Ugovor na način i u dijelovima kako je to određeno sljedećim člancima ovog Dodatka.

**Članak 2.**

Sukladno utvrđenjima iz prethodnog članka ovog Dodatka, ugovorne strane ovim Dodatkom suglasno utvrđuju da je Odabrani ponuditelj izveo radove u vrsti i količini kako je to navedeno u prilogu ovog Dodatka– Ponude zbog promjene vrijednosti radova s priloženim Troškovnicima, a za koje preostale radove će mu Naručitelj isplatiti cijenu u iznosu od 13.270,00 eura bez PDV-a, što s PDV-om iznosi 16.587,50 eura, sukladno članku 4. Ugovora.

*Prilog: Ponuda broj: 001/2025-1 od 26.09.2025., Ponuda broj: 022025 od 15.09.2025.*

**Članak 3.**

3.1. Ugovorne strane suglasno i u cijelosti mijenjaju članak 4 stavak 4.1. Ugovora na način da sada novi, izmijenjeni i važeći članak 4 stavak 4.1. glasi:

„4.1. Odabrani ponuditelj se obvezuje ispuniti svoje obveze iz članka 2. ovog Ugovora za iznos od sveukupno 226.621,76 eura bez PDV-a, a s uračunatim PDV-om od 25%, ukupna cijena ugovorenih radova iznosi 283.277,20 eura. Jedinične cijene iz Troškovnika su nepromjenjive i Odabrani ponuditelj ne može naknadno, za vrijeme trajanja ovog Ugovora, tražiti izmjenu cijena s bilo koje osnove.“

**Članak 4.**

4.1. Ugovorne strane suglasno utvrđuju da sve ostale odredbe Ugovora ostaju neizmijenjene i na snazi.

4.2. Ovaj Dodatak stupa na snagu kada ga potpišu obje ugovorne strane.

4.3. Ugovorne strane, pročitavši ovaj Dodatak, suglasno utvrđuju da njegove odredbe odgovaraju njihovim pravim namjerama i volji pa ga vlastoručno potpisuju u znak prihvaćanja međusobnih prava i obveza.

4.4 Ovaj Dodatak sastavljen je u 6 (šest) istovjetnih primjeraka, svaki sa snagom izvornika, od kojih svaka ugovorna strana zadržava po 3 (tri) primjerka, a stupa na snagu kada ga potpišu obje ugovorne strane.

KLASA: 363-01/25-01/5

URBROJ: 238-5/01-25-14

NARUČITELJ: ODABRANI PONUDITELJ:

OPĆINA DUBRAVA HIDROREGULACIJA d.o.o.

OPĆINSKI NAČELNIK: DIREKTOR:

Tomislav Okroša, mag. ing. el. Dominik Nervo, struč. spec. ing. aedif.