Na temelju članka 9. Odluke o određivanju poslova prijevoza pokojnika koji se financiraju iz proračuna općine Dubrava (“Glasnik Zagrebačke županije” broj: 11/15), članka 29. Statuta Općine Dubrava (»Glasnik Zagrebačke županije« broj: 11/21) i člana 63. stavak 1. Poslovnika Općinskog vijeća općine Dubrava, (»Glasnik Zagrebačke županije« broj: 20/09, 9/13 i 11/21),

Općinsko vijeće Općine Dubrava na Općinskog načelnika, na 4. redovnoj sjednici održanoj 15. listopada 2025. godine, donijelo je

**O D L U K U**

o odabiru najpovoljnijeg ponuditelja za obavljanje poslova

prijevoza pokojnika, koji se financiraju iz proračuna Općine Dubrava za razdoblje 2025. – 2029. godine

**I.**

Utvrđuje se da je prihvatljiva ponuda za obavljanje poslova prijevoza pokojnika, koji se financiraju iz proračuna Općine Dubrava za razdoblje 2025. – 2029. godine, podnijeta od ponuditelja: **POKOP d.o.o.** iz Zagreba (Dubrava),Pesteri 8, za ponuđenu cijenu od 1.800,00 eura bez PDV-a odnosno 2.250,00 eura s PDV-om:

|  |  |
| --- | --- |
| Preuzimanje, stavljanje u limeni sanduk i prijevoz umrle  osobe ili posmrtnih ostataka od mjesta smrti, odnosno  mjesta na kojem se nalazi umrla osoba ili posmrtni ostaci  do nadležne patologije u Zagrebu, na poziv ovlaštenog mrtvozornika. | 850,00 eura bez PDV-a odnosno 1.062,50 eura s PDV-om |
| Prijevoz, stavljanje u vreću osoba koje su umrle na javnim  površinama ili u objektima javne namjene na području  Općine Dubrava, na poziv ovlaštenog mrtvozornika,  s mjesta smrti do Zavoda za sudsku medicinu u Zagrebu. | 850,00 eura bez PDV-a odnosno 1.062,50 eura s PDV-om |
| Prijevoz umrlih osoba - beskućnika i slično, ili osobe  koju nema tko sahraniti, po nalogu Jedinstvenog upravnog  odjela općine Dubrava, od mjesta smrti do mjesta ukopa i  opremanje minimalnom pogrebnom opremom te organizacija  pogreba.  Prosječna udaljenost od mjesta smrti do mjesta pogreba 5 km. | 100,00 eura bez PDV-a odnosno 125,00 eura s PDV-om |

**POKOP d.o.o.** iz Zagreba,Pesteri 8, povjerava se i dodjeljuje obavljanje poslova prijevoza pokojnika, koji se financiraju iz proračuna Općine Dubrava, na vrijeme od 4 (četiri) godine.

**II.**

Između naručitelja i odabranog ponuditelja zaključit će se Ugovor o međusobnim pravima i obvezama u obavljanju poslova prijevoza pokojnika, koji se financiraju iz proračuna Općine Dubrava.

**O b r a z l o ž e n j e**

Sukladno odredbama članka 4. Odluke o određivanju poslova prijevoza pokojnika koji se financiraju iz proračuna općine Dubrava (“Glasnik Zagrebačke županije” broj: 11/15), načinu, Općinski načelnik kao ovlašteni predstavnik naručitelja, donio je odluku o raspisivanju natječaja za odabir najpovoljnijeg ponuditelja za obavljanje poslova prijevoza pokojnika, koji se financiraju iz proračuna Općine Dubrava za razdoblje 2025. – 2029. godine. Natječaj je objavljen u „ Narodnim novinama“ broj: 120/2025. od 12. rujna 2025. godine. Rok za podnošenje ponuda je 15 dana od dana objave u Narodnim novinama. odnosno zaključno s 27. rujan 2025. godine.

U otvorenom roku pristigla je samo jedna ponuda, i to od ponuditelja trgovačkog društva **POKOP d.o.o.** iz Zagreba (Dubrava),Pesteri 8.

Otvaranje ponuda izvršeno je dana 30. rujna 2025. godine u 09,00 sati, od strane naručitelja, odnosno Stručnog povjerenstva u sastavu: Dejane Šturbek kao predsjednice, Martine Mališ Filipin kao člana i Ivane Bačinski kao člana.

Povjerenstvo je utvrdilo da je podnijeta ponuda pravovremena.

Kriterij za odabir najpovoljnije ponude je najniža cijena.

Nakon što je Ponuda otvorena Povjerenstvo je utvrdilo da je ponuda iznosi 1.800,00 eura bez PDV-a odnosno 2.250,00 eura s PDV-om prema dostavljenom Troškovniku usluge prijevoza pokojnika.

Provjerom ponudbene dokumentacije Povjerenstvo je utvrdilo da je dokumentacija potpuna i valjana, pa stoga predlaže Općinskom vijeću prihvaćanje ponude trgovačkog društva **POKOP d.o.o.** iz Zagreba (Dubrava),Pesteri 8, i donošenje Odluke o ustupanju poslova prijevoza pokojnika, koji se financiraju iz proračuna Općine Dubrava za razdoblje 2025. – 2029. godine, ponuditelju **POKOP d.o.o.** iz Zagreba,Pesteri 8, na vrijeme od četiri godine.

Temeljem navedenog donijeta je Odluka kao u izreci.

KLASA: 363-01/25-01/21

URBROJ: 238-5/01-25-6

Dubrava, 15. listopad 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar